Αυγενάκης για τον θάνατο φιλάθλου στην Καλαμαριά: Τραγικό συμβάν, ο αθλητισμός είναι ψυχαγωγία\nΜετά το τραγικό περιστατικό στο γήπεδο της Καλαμαριάς, όπου ένας 70χρονος φίλαθλος του Απόλλωνα Πόντου έχασε τη ζωή του, ο υφυπουργός Αθλητισμού, Λευτέρης Αυγενάκης, εξέφρασε τη θλίψη του ενώ τόνισε πως ο αθλητισμός είναι ψυχαγωγία.\nΣυγκεκριμένα, έγραψε στο twitter:\n«Τραγικό το συμβάν του θανάτου ηλικιωμένου στο γήπεδο της Καλαμαριάς, έπειτα από διαπληκτισμό με συνομήλικό του, που συνελήφθη. Καταδεικνύει την ανάγκη να αντιληφθούμε πως το ποδόσφαιρο, ο αθλητισμός, είναι ψυχαγωγία, όχι χώρος εκτόνωσης διαφορών. Συλλυπητήρια στους οικείους του».\nΤραγικό το συμβάν του θανάτου ηλικιωμένου στο γήπεδο της Καλαμαριάς, έπειτα από διαπληκτισμό με συνομήλικό του, που συνελήφθη. Καταδεικνύει την ανάγκη να αντιληφθούμε πως το ποδόσφαιρο, ο αθλητισμός, είναι ψυχαγωγία, όχι χώρος εκτόνωσης διαφορών. Συλλυπητήρια στους οικείους του.\n— Lefteris Avgenakis (@l_avgenakis) September 29, 2019\nΤσιτσιπάς: Βρίσκομαι στην καλύτερη φάση της ζωής μου\nΓια την ήττα από τον Rublev στο US Open, για…\nΟ Αρης αναζητεί εδώ και καιρό τον αντικαταστάτη του Τάλτον…\nΙδιαίτερα αυξημένη είναι η κίνηση των εισιτηρίων του αγώνα του…\nFIFA: Αυτό θα είναι το Παγκόσμιο Κύπελλο Συλλόγων από το 2021\nΔιέρρευσε η φόρμα και οι λεπτομέρειες του πιο τολμηρού εγχειρήματος…\nΤο δικό του μήνυμα για την πρώτη του συμμετοχή στο…\nΤις τιμές των εισιτηρίων για το εντός έδρας παιχνίδι με…\nΧουλουσί Ακάρ: Αν η συμφωνία δεν τηρηθεί πλήρως, συνεχίζουμε άμεσα την επιχείρηση στη Β. Συρία\nΤα τουρκικά στρατεύματα στη Βόρεια Συρία είναι έτοιμα για νέα επίθεση εάν η συμφωνία με την Ουάσιγκτον για κατάπαυση πυρός και απόσυρση των Κούρδων μαχητών δεν τηρηθεί πλήρως, όπως διεμήνυσε ο Τούρκος υπουργός Άμυνας, Χουλουσί Ακάρ.\n«Σταματούμε την επιχείρηση για πέντε ημέρες. Σε αυτό το διάστημα οι τρομοκράτες θα αποσυρθούν από τη ζώνη ασφαλείας, τα όπολα τους θα παραδοθούν. Εάν αυτό δεν συμβεί θα συνεχίσουμε κανονικά την επιχείρηση, προειδοποίησε ο Ακάρ.\n«Είμαστε απολύτως έτοιμοι. Έχουμε την απαραίτητη τάξη και τους στρατιώτες μας σε θέση να πάνε οπουδήποτε» συμπλήρωσε.\nΥπενθυμίζεται ότι νωρίτερα το τουρκικό υπουργείο Άμυνας σε ανακοίνωσή του εγκαλούσε τις κουρδικές δυνάμεις για παραβίαση της εκεχειρίας στη βόρεια Συρία.\n«Οι τουρκικές ένοπλες δυνάμεις εφαρμόζουν πλήρως τη συμφωνία. Παρ’ όλα αυτά, οι τρομοκράτες πραγματοποίησαν 14 επιθέσεις τις τελευταίες 36 ώρες» υποστήριξε η Άγκυρα.\nΥπενθυμίζεται ότι Τουρκία και ΗΠΑ κατέληξαν σε συμφωνία για την κατάπαυση του πυρός στη βορειοανατολική Συρία, διάρκειας 120 ωρών (σ.σ. πέντε ημερών), με στόχο την απομάκρυνση των κουρδικών δυνάμεων σε απόσταση 32 χιλιομέτρων από τα σύνορα.\nΜεγάλο διπλό του Ηρακλή στη Λάρισα\nΟ Ηρακλής πήρε μία πολύ σπουδαία εκτός έδρας νίκη, επικρατώντας της Λάρισας με 87-74, για την 4η αγωνιστική της Basket League.\nΟ Γηραιός άφησε πίσω του τον αποκλεισμό από το Κύπελλο μετά την ήττα της περασμένης Τετάρτης στο Ρέθυμνο, επιστρέφοντας στις νίκες.\nΑυτή ήταν η τρίτη συνεχόμενη νίκη των "κυανόλευκων" στην Basket League και πλέον βρίσκονται στο 3-1 (έχασαν μόνο στην πρεμιέρα στο Περιστέρι) κάνοντας εντυπωσιακό come back στην Α1.\nΠρώτος σκόρερ για τον Ηρακλή ήταν ο Γκάρετ με 15 πόντους και τον ακολούθησαν οι Χάνλαν (14) και Σούλερ (14) με εξαιρετική εμφάνιση. Για τη Λάρισα, ο Ρέινολντς τελείωσε με 23 πόντους, ενώ ο Χάρις προσέθεσε 15 πόντους.\nΗ ομάδα του Καστρίτη είχε τον έλεγχο του ρυθμού και το προβάδισμα στο σκορ στη μεγαλύτερη διάρκεια του αγώνα, έχοντας και την στήριξη των οπαδών τους που ταξίδεψαν στη Λάρισα και έδωσαν δυναμικό παρόν στο κλειστό. Μάλιστα, ακόμη και όταν οι γηπεδούχοι μείωσαν και πέρασαν μπροστά προς το φινάλε, οι Θεσσαλονικείς αντέδρασαν άμεσα και προηγήθηκαν ξανά διατηρώντας το πάνω χέρι ως το τέλος.\nΤα δεκάλεπτα: 21-28, 40-45, 57-60, 74-87.\nΛΑΡΙΣΑ (Φραγκιάς): Παπαντωνίου 5 (2/7 σουτ, 7 ασίστ), Παρκς 11 (5 ριμπάουντ), Χάρις 15 (3), Χάμιλτον 9, Ρέινολντς 23 (5/10 δίποντα, 2/5 τρίποντα, 7/10 βολές, 6 ριμπάουντ, 5 ασίστ, 1 κλέψιμο), Σπυρόπουλος 2, Χείλαρης, Βαβάτσικος, Μπερχανεμέσκελ 9 (4/11 σουτ), Φλόιντ\nΗΡΑΚΛΗΣ (Καστρίτης): Μανωλόπουλος 9 (3/5 τρίποντα), Γκάρετ 15 (6/6 δίποντα, 3/4 βολές, 7 ριμπάουντ), Οκερεαφόρ 7 (8 ριμπάουντ, 6 ασίστ), Σούλερ 12 (2 τρίποντα, 4 ριμπάουντ, 7 ασίστ), Χάνλαν 14 (5/7 δίποντα), Ζάρας 6 (2), Κακαρούδης 9 (1), Καββαδάς, Καλαϊτζίδης, Σμιθ 5 (1), Ντέιβις 10 (1)\nΉττα για τον Άρη από τον Ιωνικό στο "Nick Galis Hall"\nΟ Άρης υπέστη άλλη μία ήττα στο πρωτάθλημα της Basket League, χάνοντας με 71-77 από τον Ιωνικό Νικαίας στο Αλεξάνδρειο.\nΟι "κιτρινόμαυροι" γνώρισαν την τρίτη διαδοχική ήττα τους στο πρωτάθλημα, μένοντας χωρίς νίκη μετά την πρώτη αγωνιστική όπου κέρδισαν στο ντέρμπι με τον ΠΑΟΚ.\nΣε άλλο ένα παιχνίδι η ομάδα του Σούλη Μαρκόπουλου δεν κατάφερε να αντιδράσει σωστά στα κρίσιμα τελευταία λεπτά, αλλά ούτε και στα τελευταία καθοριστικά δευτερόλεπτα, όταν είχε ευκαιρίες για την ανατροπή.\nΗ απουσία του τραυματία Λευτέρη Μποχωρίδη είναι πολύ σοβαρή και δεν μπορεί να καλυφθεί, όπως αποδεικνύεται πλέον, εκ των έσω στον Άρη.\nΤο ματς ήταν ντέρμπι στη μεγαλύτερη διάρκεια. Πέντε σερί του Χαραλαμπόπουλου για το 62-69 πάγωσαν τον κόσμο στο Αλεξάνδρειο, με τον Μπαρτ να κάνει το 68-75 και να κρίνει το ματς στο 37' μιας και ο Άρης δεν είχε ούτε την ποιότητα, ούτε το "καθαρό" μυαλό για να ανατρέψει το σκορ στο τελευταίο τρίλεπτο.\nΟ Μπαρτ με 24 πόντους, ο Μαυροκεφαλίδης με 16 και ο Χαραλαμπόπουλος με 14 ξεχώρισαν για τους νικητές, ενώ οι κίτρινοι στηρίχθηκαν στον Ντραγκίτσεβιτς (17) και το δίδυμο των Τάλτον (16) - Φλιώνη (11) από την περιφέρεια.\nΝα σημειωθεί ότι ο Ιωνικός Νικαίας που επέστρεψε στην Α1 φέτος μετά από χρόνια, πήρε την δεύτερη σερί νίκη του, μετά την σπουδαία επιτυχία απέναντι στον ΠΑΟΚ στην έδρα του.\nΤα δεκάλεπτα: 21-24, 44-43, 60-61, 71-77.\nΑΡΗΣ (Μαρκόπουλος): Σλαφτσάκης 2 (1/7 σουτ, 5 ριμπάουντ), Μιλόσεβιτς 9 (3/10 δίποντα, 1/1 τρίποντο, 6 ριμπάουντ), Φλιώνης 11 (3/6 τρίποντα, 4 ριμπάουντ, 4 ασίστ, 4 λάθη), Γκετσεβίτσιους 9 (1 τρίποντο, 6 ασίστ), Ντραγκίσεβιτς 17 (7/12 δίποντα, 3/6 βολές, 5 ριμπάουντ), Σακελλαρίου 1, Τάλτον 16 (7/10 δίποντα, 4 ασίστ), Γκάγκιτς 7, Σιδηροηλίας\nΙΩΝΙΚΟΣ (Βετούλας): Μαυροκεφαλίδης 16 (4/8 δίποντα, 1/3 τρίποντα, 5/6 βολές, 8 ριμπάουντ, 2 ασίστ), Κώττας 3, Μπαρτ 24 (6/7 δίποντα, 2/8 τρίποντα, 6/8 βολές), Τζόουνς 4, Λόρενς 5, Χαραλαμπόπουλος 14 (3/5 δίποντα, 2/4 τρίποντα, 2/2 βολές, 7 ριμπάουντ, 3 ασίστ, 3 κλεψίματα, 5 λάθη), Σάφτεναρ, Μπατής 6 (2), Δημάκος, Κατούφας, Στιθ 5 (1)\nΣτην Καλαμάτα βρίσκεται σήμερα ο πρωθυπουργός, Κυριάκος Μητσοτάκης, ο οποίος παρευρέθηκε στην εκδήλωση του Επιμελητηρίου Μεσσηνίας, με θέμα: «Οι μεγάλες επενδύσεις ως καταλύτης για ανάπτυξη και καλές δουλειές για όλους - το παράδειγμα της Costa Navarino στη Μεσσηνία».\nΟ κ. Μητσοτάκης ξεκίνησε την ομιλία του λέγοντας πως δεν θα αναφερθεί στην ομιλία που είχε ετοιμάσει, αλλά επειδή από τους προηγούμενους ομιλητές ακούστηκαν πολύ ενδιαφέροντα πράγματα θα πει «κάποιες σκέψεις από καρδιάς». Με αφορμή ένα ερώτημα που ακούστηκε για το "πού βάζουμε τον πήχη", ο πρωθυπουργός τόνισε ότι «βάζουμε τον πήχη στη βιώσιμη ανάπτυξη, η οποία συνδυάζει ένα αναβαθμισμένο τουριστικό προϊόν, με την προστασία του περιβάλλοντος, με την ανάδειξη της πολιτιστικής μας κληρονομιάς, με τη σύνδεση με τον αγροδιατροφικό τομέα και όλα αυτά μέσα από μία λογική προστασίας του περιβάλλοντος στο να γίνουμε οι καλύτεροι στον κόσμο. Εκεί πρέπει να μπει ο πήχης για την πατρίδα μας. Στο να γίνουμε οι καλύτεροι στον κόσμο. Και δεν πρέπει να συμβιβαστούμε με τίποτα λιγότερο.\n»Είχα την ευκαιρία να παρακολουθήσω την ιστορία αυτής της επενδυσης από τότε που τη συνέλαβε ο καπετάν Βασίλης Κωνσταντακόπουλος, πριν από 25 χρόνια. Και χαίρομαι ιδιαίτερα που σήμερα, δέκα χρόνια μετά την έναρξη λειτουργίας της πρώτης ξενοδοχειακής εγκατάστασης κλείνει ένας κύκλος, αλλά ταυτόχρονα ανοίγει και ένας καινούργιος. Και μπορούμε σήμερα να κάνουμε έναν απολογισμό της συνολικής συνεισφοράς αυτής της επένδυσης στην τοπική κοινωνία, αλλά και συνολικά στην περιφέρεια Πελοποννήσου, και ταυτόχρονα να χαράξουμε το μέλλον προσβλέποντας σε ένα ακόμα πιο σημαντικό αποτύπωμα αυτής της πολύ σημαντικής επενδυτικής πρτωοβουλίας».\nΑπέδωσε τα ευσημα στο Επιμελητήριο Μεσσηνίας λέγοντας: «Συγχαρητήρια στο Επιμελητήριο για την πολύ σημαντική δουλειά την οποία κάνει, στηρίζοντας τις τοπικές επιχειρήσεις με μία φρέσκια, με μία σύγχρονη αναπτυξιακή ματιά. Από όσα ακούσαμε να συγκρατυήσουμε την έμφαση στην αειφορία, στη βιώσιμη ανάπτυξη, στην προστασία του περιβάλλοντος, η οποία μπορεί να συμβαδίζει και πρέπει να συμβαδίζει με την ανάπτυξη της χώρας μας, η οποία πρέπει να είναι μόνο βιώσιμη. Δεν υπάρχει άλλος δρόμος που μπορούμε να ακολουθήσουμε.\nΚαι η Ελλάδα, από μια πλευρά, ήταν ευλογημένη μέσα στην καθυστέρησή της. Γιατί άλλες περιοχές της Ευρώπης που γνώρισαν πιο γρήγορη, πιο επιθετική τουριστική ανάπτυξη, κατέστρεψαν τον ιδιο τον φυσικό πλούτο πάνω στον οποίο στήριξαν τα πρώτα βήματα της ανάπτυξής τους. Αυτό δεν έχει γίνει ακόμα στην Ελλάδα και δεν πρόκειται ποτέ να επιτρέψω ως πρωθυπουργός της χώρας να γίνει».\nΚρήτη: Γυναίκα βούτηξε στη θάλασσα για να αυτοκτονήσει- Την έσωσε ο ναυαγοσώστης!


Survivor Spoiler: Η ομάδα που κερδίζει το σούπερ ταξίδι στο Μεξικό - Newsbomb\nMEDIA 28/05/2022 22:08\nSurvivor Spoiler: Ο Ατζούν… τρελάθηκε και δίνει ένα ακόμα σούπερ έπαθλο στη νικήτρια ομάδα της Κυριακής.\nΤο Survivor έχει μπει στην τελική του ευθεία και πλησιάζει η ημέρα όπου το αγώνισμα θα γίνει ατομικό. Πληροφορίες αναφέρουν πως όταν ο Γιώργος Λιανός θα κάνει τη σχετική ανακοίνωση, θα υπάρξει μεγάλη συγκίνηση και θα δούμε ακόμα και δάκρυα από πλευράς παικτών.\nΜέχρι, όμως, να συμβεί αυτό θα προηγηθεί ένα ακόμα σούπερ έπαθλο για τη νικήτρια ομάδα στο επεισόδιο της Κυριακής. Όσο το παιχνίδι πλησιάζει προς το τέλος του, ο Ατζούν πετάει στο τραπέζι τα… βαριά χαρτιά του και ένα από αυτά είναι το ταξίδι στο Μεξικό για τη νικήτρια ομάδα στο επόμενο αγώνισμα.\nΚόκκινοι και μπλε αναμένεται να τα δώσουν όλα, η ένταση θα είναι μεγάλη και ο αγώνας σκληρός για το ταξίδι… ζωής που διεκδικούν οι παίκτες. Όπως αναφέρει η ιστοσελίδα Dokari.gr, οι νικητές του επάθλου που θα ταξιδέψουν για το Μεξικό, θα είναι οι παίκτες των μπλε…\nSurvivor: Η Σοφία Μαργαρίτη στρέφεται νομικά κατά της Acun Medya\nΠέρα από την εξέλιξη του παιχνιδιού, όμως, για την εταιρεία παραγωγής του ριάλιτι επιβίωσης του ΣΚΑΪ δεν λείπουν και οι... μπελάδες από το παρελθόν.


Δήμος Κοζάνης - Λάζαρος Μαλούτας: «Ο Δήμος Κοζάνης συνεχίζει την στρατηγική του επενδύοντας στις Α.Π.Ε.» - Δελτία τύπου - Ανακοινώσεις\nΛάζαρος Μαλούτας: «Ο Δήμος Κοζάνης συνεχίζει την στρατηγική του επενδύοντας στις Α.Π.Ε.»\nΤο αιολικό πάρκο «Ζωοδόχος Πηγή», στην Δημοτική Ενότητα. Ελλησπόντου του Δήμου Κοζάνης, επισκέφθηκαν το πρωί της Τρίτης 12 Ιουλίου 2011, ο Δήμαρχος Κοζάνης, κ. Λάζαρος Μαλούτας και ο Αντιδήμαρχος της Δημοτικής Ενότητας Ελλησπόντου κ. Νίκος Θεοδωρίδης.\nΤον Δήμαρχο Κοζάνης υποδέχθηκε ο κ. Βασίλης Σπηλιωτόπουλος, Γενικός Δ/ντης της εταιρείας «Γκαμέσα Ενεργειακή Ελλάς Α.Ε.». και τον ενημέρωσε για την πορεία του έργου, που έχει πλέον ολοκληρωθεί και βρίσκεται στην τελευταία φάση της δοκιμαστικής του λειτουργίας. Ο κ. Μαλούτας περιόδευσε κατά μήκος του έργου, το οποίο βρίσκεται εγκατεστημένο σε υψόμετρο 1.600μ. και αποτελείται από 12 ανεμογεννήτριες συνολικής ισχύος 24MW.\nΤο έργο του αιολικού πάρκου υλοποιήθηκε από την «Ενεργειακή Πολυμύλου Α.Ε.» θυγατρική της «Γκαμέσα Ενεργειακή Ελλάς Α.Ε.», ενώ την κατασκευή ανέλαβε η «Global Energy Services», η οποία συνεργάστηκε με εργολάβους της περιοχής.\nΟ κ. Μαλούτας ολοκληρώνοντας την επίσκεψή του στο αιολικό πάρκο «Ζωοδόχος Πηγή», επισκέφτηκε το Αιολικό Πάρκο «Παναγία Σουμελά» στην Καστανιά του Δήμου Βέροιας, μαζί με την Δήμαρχο Βέροιας Χαρούλα Ουσουλτζόγλου - Γεωργιάδη και τον Αντιδήμαρχο Πολεοδομίας - Περιβάλλοντος και Ποιότητας Ζωής κ. Κων/νο Βοργιαζίδη.\nΤις αντιπροσωπείες των Δήμων αλλά και των εργοληπτριών εταιρειών συνόδευσε καθ' όλη τη διάρκεια της περιοδείας και το τηλεοπτικό συνεργείο της κρατικής τηλεόρασης ΕΤ3 για τη δημιουργία σχετικού αφιερώματος σε επικείμενη εκπομπής της. Ερωτηθείς ο κ. Μαλούτας για το μεγάλο αυτό έργο ανάπτυξης, επεσήμανε πως « βρισκόμαστε σε ένα από τα μεγαλύτερα αιολικά πάρκα της πατρίδας μας, στο μεγαλύτερο αιολικό πάρκο της Δυτικής Μακεδονίας, στον μεγαλύτερο ενεργειακό Δήμο της χώρας μας, τον Δήμο Κοζάνης. Ο Δήμος συνεχίζει την στρατηγική να παραμείνει ενεργειακός όχι μόνο βασιζόμενος στον λιγνίτη αλλά και στις ανανεώσιμες πηγές ενέργειας. Χαιρόμαστε ιδιαίτερα γι’ αυτή την επένδυση και θέλουμε να ενθαρρύνουμε και άλλες επενδύσεις στον τομέα των ΑΠΕ, και στις ανεμογεννήτριες και στα φωτοβολταϊκά».


Απελευθέρωση της ψυχής μου στο Moksha, στη Nirvana … | Espacio de Palabras de Luz\n← Moksha အဘိဓါန်, Nirvana အတွက်ကြှနျုပျ၏ဝိညာဉျကိုလွှတ် …\nCosmogonía egipcia →\nΑπελευθέρωση της ψυχής μου στο Moksha, στη Nirvana …\nΜεταξύ των λευκών εσωνικών ρόμπα, της μοναξιάς των ψυχρών τοίχων, βγαίνει μια τελευταία πνοή ζωής. Ήχοι βροχής. Θύελλες που ακούνε τη ζωή σου. Και εσείς, ρωτάτε τον εαυτό σας: Πού είναι; Πού είναι η ανθρώπινη αξιοπρέπεια μου;\nΚανείς εδώ δεν ακούει, είμαι απλώς ποιητής. Είναι κρύο, έρχονται οι λευκές ρόμπες … ακούω γλυκούς ήχους βροχής, ακούω τη θάλασσα και τα κύματα, αλλά γιατί κανείς δεν ακούει τον ισχυρισμό της ψυχής μου; Χρειάζομαι μια αγκαλιά αγάπης, μια στιγμή μόνο, μια ενθάρρυνση που θερμαίνει την ψυχή μου …\nΜεταξύ των λευκών ρόμπα, της μοναξιάς, η τελευταία μου αναπνοή διαφεύγει … Θέλοντας να φανταστώ ένα όνειρο: τη θάλασσα και τα κύματα, τη μαγεία της αιώνιας ειρήνης … Η θάλασσα, η σιωπή, οι γλάροι και ο ήχος των κυμάτων. Η ειρήνη τρέχει μέσα από ολόκληρο το όλον μου … Τι ειρηνική γαλήνη! Ευχάριστες αναμνήσεις μιας ζωής, από εξαιρετικές στιγμές ύπαρξης. Οι αισθήσεις της ατελείωτης ηρεμίας έρχονται στην ψυχή μου … νιώθω ένα φιλί, ένα χάδι … Λίγα δάκρυα πέφτουν στα ροζ μάγουλα μου …\nΑκούω κραυγές και προσευχές. Τι συμβαίνει Δεν υπάρχει θάλασσα, κανένας γλάρος, κανένας ήχος των κυμάτων. Μόνο σιωπή και στο βάθος ένα άπειρο φως προς τον Μπράχμα …\nΠλήρως συνειδητό λευκό φως … Τελική απελευθέρωση, άθετη απελευθέρωση της ψυχής μου στο Moksha, στη Nirvana, στην τέλεια ξύπνησή μου στο λευκό φως …\nΠνευματικά δικαιώματα και φωτογραφία


Πριν το Πάσχα θα λειτουργήσει η Πολεοδομία Δήμου Παγγαίου | Καβάλα, Πρωϊνή, Τηλεόραση, Ραδιόφωνο, Εφημερίδα της Καβάλας, νέα, ειδήσεις, μικρές αγγελίες, διαφήμιση, μουσική\nΠριν το Πάσχα θα λειτουργήσει η Πολεοδομία Δήμου Παγγαίου\n6 Φεβρουάριος, 2018, 7:25 πμ\nΑντιπροσωπεία της διοίκησης του Επιμελητηρίου Καβάλας ήταν χθες το πρωί στην Ελευθερούπολη, σε προγραμματισμένο ραντεβού με τον Δήμαρχο Παγγαίου Φίλιππο Αναστασιάδη. Από τη συζήτηση προέκυψε η οριστική εξέλιξη της λειτουργίας πριν το Πάσχα της Πολεοδομίας του Δήμου Παγγαίου. Όλες οι αποφάσεις και εγκρίσεις υπάρχουν, απομένει μόνο η δημοσίευση στην εφημερίδα της Κυβέρνησης. Με τις έως τώρα πληροφορίες η Πολεοδομία του Δήμου Παγγαίου θα λειτουργεί το πολύ με δύο μηχανικούς δηλαδή όχι με επαρκές προσωπικό. Ο Δήμος Παγγαίου κάνει ότι καλύτερο μπορεί αν και ο όγκος δουλειάς φαίνεται ότι θα είναι τεράστιος. Σημειώνουμε επίσης ότι το γραφείο της νέας πολεοδομίας δεν θα διαθέτει την απαραίτητη εμπειρία κι ως εκ τούτου θα χρειαστεί περίοδος προσαρμογής τουλάχιστον κάποιων μηνών.\nΗ εξέλιξη είναι σίγουρα θετική αλλά δεν αρκεί. Εξ αυτού του λόγου θα ασκηθούν πιέσεις για ανάλογη πρωτοβουλία από το Δήμο Θάσου. Το δε ΤΕΕ ΑΜ ανοίγει νέο κύκλο επαφών με τους φορείς προκειμένου να δοθεί λύση και μέσω προγραμματικών συμβάσεων. Με αυτήν την διαδικασία θα μπορούν να ελέγχουν φακέλους που εκκρεμούν στην Πολεοδομία του Δήμου Καβάλας ακόμη και μηχανικοί της Περιφέρειας.


ΑΓΙΟΣ ΓΕΩΡΓΙΟΣ ΠΡΟΜΠΟΝΑ: Κάλεσμα για οργάνωση και βοήθεια.\nΝα διαβαστεί μόνο από αυτούς που επιθυμούν να γίνουν Πολίτες Βυζαντινής Ελλάδας.\nΑδέρφια, αν θέλουμε να γίνουμε πολίτες μια δυνατής και ανεξάρτητης Ελλάδας και να δούμε μέρες Βυζαντινές, πρέπει να αγωνιστούμε με την πνευματική ζωή μας και τον αγώνα μας. Άλλος δρόμος δεν υπάρχει. Χωρίς μετάνοια και προσπάθεια σε πνευματικό και αγωνιστικό επίπεδο και να θέλει να μας ελευθερώσει ο Κύριός μας και Θεός μας, δεν του δίνουμε το δικαίωμα, αφού το μόνο που δεν μπορεί να κάνει σαν Θεός, είναι να επέμβει στην Ελεύθερή μας βούληση.\nΤα αδέλφια μας, που έχουν πλανηθεί και μαντρωθεί από τα αριστεροκεντροδεξιά ιδεολογήματα, αγωνίζονται με αυταπάρνηση και ανιδιοτέλεια για τις μάταιες ξενόφερτες αυτές ιδέες καταφέρνοντας να παρασύρουν μέχρι σήμερα την πλειονότητα των συμπατριωτών μας. Αυτοί αγωνίζονται και οργανώνονται την ώρα που εμείς περιμένουμε παρατηρώντας τις εξελίξεις, ενώ εμείς είμαστε οι εξελίξεις και οι μόνοι που μπορούμε να αλλάξουμε τον κόσμο προς το καλύτερο.\nΕίναι κρίμα αυτοί να αγωνίζονται για ένα ψέμα και εμείς να πιστεύουμε στην Αλήθεια και να μην κάνουμε τίποτα.\nΠάνω στην Θράκη οι τούρκοι δημιουργούν τον ένα σύλλογο μετά τον άλλο προκειμένου να κάνουν το Ιερό μας έδαφος οθωμανία ξανά.\nΤους δικούς μας Συλλόγους, που προσπαθούν να ανατρέψουν την σαπίλα του ανθελληνισμού, θα τους βοηθήσουμε ή θα αδιαφορήσουμε μέχρι που να χάσουμε την Πατρίδα μας;\nΜην ανησυχούμε αν αύριο θα έχουμε δουλειά, να ανησυχούμε αν θα έχουμε Πατρίδα.\nΓια τον λόγο αυτό και επειδή το Ποθούμενο περνάει και από την Ένωση & Οργάνωσή μας, σας καλώ και παρακαλώ να βοηθήσετε το Σύλλογο για το Τάμα του Έθνους (εκτός αν πιστεύετε ότι ο Κολοκοτρώνης και οι άλλοι ήρωες δεν το αξίζουν), γιατί υπάρχει ανάγκη (όχι οικονομική, αλλά ΕΘΕΛΟΝΤΙΚΗ).\nόλα τα αδέρφια ένα κλικ\nΑναρτήθηκε από ευγενικός στις 13.11.13


Γροντής: «Έκανα την καλύτερη επιλογή» • Η Άποψη\nΓροντής: «Έκανα την καλύτερη επιλογή»\nΑπό M. Π. 20:37 - 02/12/2013 Τελευταία Ενημέρωση 21:19 - 02/12/2013\nΔικαιωμένος για την επιλογή του να παραμείνει στην ΑΕΚ, παρά τον υποβιβασμό της στη Γ’ εθνική, εμφανίστηκε ο Δημήτρης Γροντής. Ο νεαρός μεσοεπιθετικός της «Ένωσης» μίλησε με τα καλύτερα λόγια για τη δουλειά που γίνεται στο σύλλογο, ενώ αναφέρθηκε και στον κόσμο της ομάδας.\n19:15 - 16/07/2018\nΑναλυτικά οι δηλώσεις του Δημήτρη Γροντή στον «NovaΣΠΟΡ FM94.6»:\n-Για την δουλειά εντός της ομάδας: «Δουλεύουμε πιο επαγγελματικά και από πέρσι παρότι βρισκόμασταν στη Σούπερ Λιγκ και τώρα παίζουμε στη Γ’Εθνική. Η παρουσία του κόσμου μας δίνει κίνητρο δύναμη και πάθος και μεις προσπαθούμε να το βγάζουμε στο γήπεδο. Η φανέλα της ΑΕΚ είναι πολύ βαριά, η ομάδα έχει μεγάλη ιστορία. Όλο το προπονητικό τιμ είναι συνεχώς από πάνω μας, όπως και οι πιο έμπειροι συμπαίκτες μας, όπως ο Τσιρίλο και ο Γεωργέας, που μας συμβουλεύουν εντός και εκτός γηπέδου».\n-Για τους αντίπαλους της ΑΕΚ στην κατηγορία: «Περιμέναμε ότι δεν θα βρούμε ομάδες απέναντί μας που θα μας πιέσουν ψηλά. Το πιο δύσκολο κομμάτι είναι μέχρι το πρώτο γκολ από εκεί και πέρα τα πράγματα γίνονται πιο εύκολα».\n-Για την απόφασή του να παραμείνει στην ΑΕΚ το περασμένο καλοκαίρι: «Έχω κάνει την καλύτερη επιλογή, βρίσκομαι σε μια πολύ μεγάλη ομάδα δεν έχω μετανιώσει καθόλου και είμαι πολύ ευχαριστημένος που αυτή τη στιγμή βρίσκομαι στην ΑΕΚ».\nΗ ΑΕΚ φιλικό στα Τρίκαλα στη διακοπή του πρωταθλήματος


Ο Ταρζάν και η Τζέιν: Ξέρω\n… ότι δεν έχω γράψει εδώ και αρκετό καιρό αλλά ο κανόνας λέει: Μην γράφεις αν είσαι χάλια… οπότε και εγώ σιώπησα.\nΤι συμβαίνει στην ζωή μου αυτό το καιρό.\nΣήμερα πήρα πίσω το αρμόνιο μου, επισκευασμένο, καθαρισμένο και έτοιμο για νέες περιπέτειες… όχι ότι άργησε το σέρβις αλλά δεν έβρισκα το χρόνο να περάσω να το πάρω… όχι ότι δεν υπήρχε χρόνο αλλά ας πούμε ότι η διαχείριση του χρόνου μου είναι σαν την διαχείριση των Οικονομικών της Ελλάδας… ένα μεγάλο μπουρδέλο!\nΟ ψυκτικός της Haier πρέπει να είναι μέλος του πληρώματος του Σταρ Τρεκ. Είναι σε άλλο πλανήτη, και θα πρέπει να περιμένω τουλάχιστον ένα έτος φωτός για να έρθει να το φτιάξει… ευτυχώς έχουμε νοτιάδες αυτές τις μέρες. Χτες για να ζεσταθεί το σπίτι άνοιξα όλα τα παράθυρα να κάνει ρεύμα.\nΧτες είδα την Επέλαση Των Βαρβάρων ( http://www.cine.gr/film.asp?id=703309&session-id=0e72cc04ec9cdc7828c7e5836da7478f ), γαλλικό, που ενώ έχει υπότιτλο «Μια κωμωδία για το σεξ, τη φιλία κι όλα τα πράγματα που κάνουν τη ζωή ν` αξίζει...» εγώ στο τέλος δάκρυσα. Ο Ρεμί είναι χωρισμένος και πλησιάζει τα εξήντα, όταν ανακαλύπτει ότι πρέπει να μπει στο νοσοκομείο. Η πρώην γυναίκα του, Λουίζ, ζητά από το γιο τους, Σεμπαστιάν, να επιστρέψει από το Λονδίνο όπου ζει. Ο Σεμπαστιάν διστάζει, καθώς εδώ και χρόνια οι σχέσεις με τον πατέρα του ήταν ανύπαρκτες, αλλά τελικά φτάνει στο Μόντρεαλ για να του συμπαρασταθεί. Από τη στιγμή που θα φτάσει, θα κάνει τα πάντα για να βελτιώσει την κατάσταση του πατέρα του, χρησιμοποιώντας κάθε μέσο μέσα και έξω από το σύστημα. Ταυτόχρονα θα φέρει κοντά την παλιά παρέα του πατέρα του, μια γοητευτική συντροφιά από συγγενείς, φίλους και ερωμένες που οι δεσμοί τους είχαν χαλαρώσει και τα ίχνη τους χαθεί στην εποχή της «επέλασης των βαρβάρων». Τι έχουν απογίνει οι παλιοί φίλοι; Η φιλία, η κριτική διάθεση, η «επιθετικότητά τους» επιβιώνει; Το χιούμορ, ο ηδονισμός, η επιθυμία κατοικούν ακόμα στα όνειρά τους;\nαπό τον Christos στις 12/02/2005 09:01:00 PM


Η ΑΓΡΥΠΝΙΑ ΤΩΝ ΦΙΝΝΕΓΚΑΝ 2 ΤΟΜΟΙ - JAMES JOYCE / ΤΖΕΗΜΣ ΤΖΟΥΣ | ΒΙΒΛΙΟ | Greekbooks.gr\nΗ ΑΓΡΥΠΝΙΑ ΤΩΝ ΦΙΝΝΕΓΚΑΝ 2 ΤΟΜΟΙ\nJAMES JOYCE / ΤΖΕΗΜΣ ΤΖΟΥΣ\nΕιδική Τιμή 37,37 € was 49,82 €\n"Η αγρύπνια των Φίννεγκαν", ένα βιβλίο για τα πάντα: τη μυθολογία, τη θεολογία, τη φιλοσοφία, την ιστορία, τη φύση, τη μουσική, την κοινωνιολογία, την αστρολογία, την αλχημεία, το μυστήριο, τη σεξουαλικότητα, τον άνθρωπο, την ανθρωπότητα, τον κόσμο εν γένει. Το σκοτεινό, χιουμοριστικό, λογοπαικτικό, προκλητικό, άσεμνο (αν οι κήνσορες μπορούσαν να το διαβάσουν, θα το είχαν απαγορεύσει), ανεννόητο, αμετάφραστο βιβλίο του Τζόυς. Το μοναδικό, μαύρο διαμάντι της παγκόσμιας λογοτεχνίας. Το "κύριο ειρωνικό έπος της εποχής μας", που ταρακούνησε το λογοτεχνικό κατεστημένο και άλλαξε τον τρόπο που βλέπαμε τη λογοτεχνία.\nΗ "Αγρύπνια" είναι ο καθένας και η καθεμία -Να "Ο Καθένας" (Here Comes Everybody) είναι το όνομα του πρωταγωνιστή του έργου- μέσα στον χαόκοσμο (chaosmos < χάος + κόσμος) της ζωής και του ονείρου. Όλα συμβαίνουν στο μεταίχμιο πραγματικότητας και ονείρου, γι' αυτό και είναι ασαφή και ελευθέρια. Όπως στο όνειρο, όπου τα πάντα επιτρέπονται, αλλά και τα πάντα κρύβονται, γιατί η ενοχή (πάντα παρούσα) καραδοκεί, για να το διακόψει. Η "Αγρύπνια" εκπηγάζει από την άβυσσο της ψυχής και τη λαγνεία της σάρκας. Σπάει τον οχετό του ασυνείδητου και τον διοχευτεύει στο συνειδητό, δείχνοντας σε όλο τον κόσμο το μεγαλείο και τη δυσωδία του ανθρώπου. Ένας απολλώνιος και διονυσιακός συνάμα χαόκοσμος. "Αν κάποιος κρατήσει έναν καθρέφτη μπροστά σας και σας δείξει ότι χρειάζεστε πλύσιμο, δεν ωφελεί να σπάσετε τον καθρέφτη." Η "Αγρύπνια" είναι μια καμπάνα. Αν τη χτυπήσεις, καμπανίζει και ο ήχος της εξαρτάται από εσένα, καμπανάρη αγρυπνοαναγνώστη. Αν δεν τη χτυπήσεις, θα μένει βουβή.


ΖΟΥΓΑΝΕΛΗ-ΑΘΗΤΑΚΗΣ: ΦΗΜΕΣ ΓΙΑ ΑΡΡΑΒΩΝΑ\nΑρχική σελίδα Celebrities Ζουγανέλη-Αθητάκης: Φήμες για αρραβώνα\nΖουγανέλη-Αθητάκης: Φήμες για αρραβώνα\nΗ Ελεονώρα Ζουγανέλη και ο Γιάννης Αθητάκης σκέφτονται να επισημοποιήσουν την σχέση τους.\nΤο ζευγάρι κρατάει χαμηλούς τόνους κάνοντας διακριτικά δημόσιες εμφανίσεις. Ωστόσο, η Κρήτη «βουίζει» ότι οι δυο τους ετοιμάζονται ν’ αρραβωνιαστούν, αφού τα ταξίδια στο νησί είναι συχνά μετά τις κοινές τους διακοπές.\nΒέβαια, κανείς από τους δυο δεν έχει μιλήσει για τα όσα ακούγονται, αλλά όσοι τους ζουν υποστηρίζουν πως είναι πολύ ερωτευμένοι.\nΗ τραγουδίστρια και το μοντέλο γνωρίστηκαν στην παράσταση που έγινε για την Πιαφ και από τότε είναι αχώριστοι.\nΒραδινή έξοδος για Αθητάκη-Ζουγανέλη\nΒραδινή έξοδος για Αθητάκη-Ζουγανέλη Πού εντόπισε ο φωτογραφικός φακός το ερωτευμένο ζευγάρι;\tO Γιάννης Αθητάκης και η...\nΕλεωνόρα Ζουγανέλη-Γιάννης Αθητάκης: Βόλτες στην Μύκονο\nΕλεωνόρα Ζουγανέλη-Γιάννης Αθητάκης: Βόλτες στην Μύκονο Βόλτες στην Μύκονο για την Ελεονώρα Ζουγανέλη και τον Γιάννη...


Κύθνος-Βρυόκαστρο - Ανασκαφική έκθεση 2016\nΑνασκαφική έκθεση 2016\nΤο 2016, από 20 Ιουνίου έως 17 Ιουλίου, πραγματοποιήθηκαν ανασκαφικές έρευνες και μελέτες στην αρχαία πόλη της Κύθνου (Βρυόκαστρο). Οι έρευνες πραγματοποιήθηκαν από το τμήμα Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας, με την εποπτεία της Εφορείας Κυκλάδων. Ομάδα σπηλαιολόγων της ΣΠΕΛΕΟ, με την καθοδήγηση της αρχαιολόγου Ζ. Παπαδοπούλου, εργάστηκε εθελοντικά στην έρευνα της δεξαμενής. Από πλευράς Εφορείας Αρχαιοτήτων υπεύθυνες ήταν οι αρχαιολόγοι Θεοδώρα Παπαγγελοπούλου και Μαρία Κουτσουμπού.\nΑεροφωτογραφία αρχαίας πόλης Κύθνου (Βρυόκαστρο). Στο μέσον πάνω ο χώρος της ανασκαφής (φωτ. Κ. Ξενικάκης - Σ. Γεσαφίδης, 2016).\nΑνασκάφτηκαν δύο δημόσια οικοδομήματα των κλασικών-ελληνιστικών χρόνων στο Μεσαίο Πλάτωμα της Άνω Πόλης (Κτίρια 1 & 2). Μια κλίμακα λαξευμένη στο βράχο συνέδεε το λιμάνι με το φρύδι της κορυφογραμμής, όπου ιδρύθηκαν τα ιερά αυτά. Φαίνεται ότι η ορατότητα αυτών των κτιρίων από τη θάλασσα δηλ. το «θαλάσσιο μέτωπο», ήταν ένα βασικό κριτήριο του αρχιτεκτονικού σχεδιασμού των ιερών της κορυφογραμμής. Πλησίον των δύο κτιρίων είχαν βρεθεί παλαιότερα μια ελληνιστική επιγραφή («Σαμοθρακίων Θεών») και θραύσμα μαρμάρινου αγάλματος που αποδόθηκε στον Μεσσήνιο γλύπτη Δαμοφώντα. Βέβαια η πρωιμότερη ανθρώπινη παρουσία εδώ, με βάση την κεραμική, τοποθετείται στους Γεωμετρικούς-πρώιμους αρχαϊκούς χρόνους.\nΜεσαίο Πλάτωμα. Αριστερά (Νότια) το Κτίριο 1 (Ασκληπιείο), δεξιά (Βόρεια) το Κτίριο 2 (φωτ. Κ. Ξενικάκης - Σ. Γεσαφίδης, 2016).\nΤο Κτίριο 1, διαστάσεων 17.40 Χ 11.50 μ, είναι ευρυμέτωπο, διμερές με στοά στα ανατολικά (σωζ. ύψ. δυτικού αναλήμματος 2.80 μ). Κατά τόπους, τόσο εσωτερικά, όσο και εξωτερικά του κτιρίου, σώζεται κατά χώραν το ερυθρό κονίαμα με το οποίο ήταν επιχρισμένοι οι τοίχοι του. Η στοά, πλάτους 4.50 μ, ήταν δωρικού ρυθμού, όπως μαρτυρούν μερικά θραύσματα από πώρινα κιονόκρανα. Διακόπτεται στο μέσον περίπου από μεταγενέστερο εγκάρσιο τοίχο. Συνεπώς φαίνεται ότι στα ρωμαϊκά χρόνια διαμορφώθηκαν δύο ανεξάρτητα οικοδομήματα: ένα μεγαλύτερο στα Βόρεια, με βοτσαλωτό δάπεδο στην κυρίως αίθουσα (το οποίο στερεώθηκε από το συντηρητή της Εφορείας Αρχαιοτήτων Κυκλάδων Γ. Καράμπαλη) και ένα μικρότερο, στα Νότια. Στο δωμάτιο με το βοτσαλωτό δάπεδο υπάρχουν σαφείς ενδείξεις ότι υπήρχαν ανάκλινδρα περιμετρικά των τοίχων.\nΚτίριο 1 (Ασκληπιείο) και δεξαμενή (φωτ. Κ. Ξενικάκης - Σ. Γεσαφίδης, 2016).\nΚτίριο 1. ΝΑ γωνία Χώρου Δ. Μαρμάρινη βάση ελληνιστικής στήλης, β’ μισού 2ου αι. π.Χ., ενεπίγραφη (επιγραφή Ο ΔΗΜΟΣ μέσα στο στεφάνι).\nΤο κτίριο πρέπει να οικοδομήθηκε στους όψιμους κλασικούς χρόνους αλλά η κύρια φάση χρήσης του τοποθετείται στην ελληνιστική περίοδο. Η παρουσία αρκετών ρωμαϊκών λύχνων στα ανώτερα στρώματα φανερώνει τη συνέχιση της λειτουργίας του οικοδομήματος και κατά τους χρόνους αυτούς. Μια ενεπίγραφη βάση τιμητικής στήλης του Δήμου Κυθνίων του β’ μισού του 2ου αι. π.Χ. ή των αρχών 1ου αι., βρέθηκε τοποθετημένη σε β’ χρήση στο ύστερο νότιο προστώο.\nΈρευνα δεξαμενής στη ΝΑ γωνία του Κτιρίου 1 (φωτ. Ζ. Παπαδοπούλου).\nΕσωτερικό δεξαμενής. Θραύσμα μαρμάρινου γλυπτού παιδιού με πάπια.\nΗ λατρευτική χρήση του Κτιρίου 1 τεκμηριώνεται τόσο από την παρουσία βωμού στα ανατολικά (σωζ. μήκους 6.20 μ, πλ. 2.85 μ) όσο και από τα κινητά ευρήματα. Μεταξύ άλλων πρόκειται για θραύσματα πήλινων ειδωλίων και μια μικρή μαρμάρινη κεφαλή Ασκληπιού που βρέθηκε εντός του βόρειου προστώου. Η έρευνα του εσωτερικού της παρακείμενης δεξαμενής, έως βάθ. 7.50 μ, έφερε στο φως αρκετά θραυσμένα μικρά μαρμάρινα γλυπτά παιδικών μορφών ελληνιστικών – ρωμαϊκών χρόνων καθώς και έναν ενεπίγραφο κιονίσκο ρωμαϊκών χρόνων (1ος – 2ος αι. μ.Χ.), αφιέρωμα από κάποια Καλλιστώ προς τον Ασκληπιό. Η λατρεία του Ασκληπιού στην Κύθνο ήταν γνωστή ήδη από ένα αναθηματικό ανάγλυφο του β’ μισού του 4ου αι. π.Χ. με προέλευση το νησί που φυλάσσεται στο Εθνικό Αρχαιολογικό Μουσείο το οποίο απεικονίζει την υποδοχή του Ασκληπιού από τοπικό ήρωα (EAM 1387).\nΚτίριο 1. Εσωτερικό δεξαμενής. Μαρμάρινος ενεπίγραφος κιονίσκος ρωμαϊκών χρόνων (1ος – 2ος αι. μ.Χ.) με την επιγραφή ΚΑΛΛΙΣΤΩ ΑΣΚΛΗΠΙΩ ΕΥΧΗΝ.\nΤο Κτίριο 2, διαστ. 20.20 Χ 8 μ, σώζεται στα δυτικά σε ύψος 3.30 μ. Εσωτερικά το κτίριο διαιρείται σε τέσσερα τετράγωνα δωμάτια, εσωτ. πλευράς 4 μ. περίπου, τα οποία επικοινωνούν με επιμήκη διάδρομο, πλ. 2 μ. Μια είσοδος με βαθμίδες αναγνωρίστηκε στα νότια. Το κτίριο αυτό συνδέεται όπως φαίνεται με τη μνημειακή αναδιοργάνωση της Άνω Πόλης της Κύθνου κατά τους ελληνιστικούς χρόνους.\nΤο Κτίριο 2 από το νότο (φωτ. Κ. Ξενικάκης – Σ. Γεσαφίδης, 2016).\nΤο Κτίριο 2 (φωτ. Κ. Ξενικάκης - Σ. Γεσαφίδης, 2016).\nΤα ευρήματα από το εσωτερικό του Κτιρίου 2 ήταν ποικίλα και ενδιαφέροντα αλλά δεν οδηγούν προς το παρόν στην αποσαφήνιση της χρήσης του. Συλλέχτηκε κεραμεική κυρίως των κλασικών και ελληνιστικών χρόνων, εμπορικοί αμφορείς (αρκετοί με ενσφράγιστες λαβές), μολύβδινα αντικείμενα, πήλινα γυναικεία ειδώλια, χάλκινες βελόνες και ήλοι, κ.ά. Η έρευνα εδώ δεν ολοκληρώθηκε.\nΌπως φάνηκε από τα παραπάνω, οι νέες έρευνες μολονότι αποσαφήνισαν σε σημαντικό βαθμό την αρχιτεκτονική μορφή των δημοσίων κτιρίων του Μεσαίου Πλατώματος της αρχαίας πόλης της Κύθνου και οδήγησαν στην ταύτιση του αναζητούμενου Ασκληπιείου, εντούτοις δημιούργησαν μια σειρά από νέα ερωτήματα τα οποία δεν είναι δυνατόν να απαντηθούν παρά μόνον όταν ολοκληρωθεί η ανασκαφή. Η σύνδεση της επιγραφής των «Σαμοθρακίων Θεών» με το νοτιότερο διαμέρισμα του Κτίριου 1 παραμένει μια απλή υπόθεση, ενώ η σύνδεση της λατρείας της Αφροδίτης με το Κτίριο 2 δεν φαίνεται πλέον πειστική. Η συνέχιση της ανασκαφής ελπίζουμε ότι θα αποσαφηνίσει τα ζητήματα αυτά.\nΜεσαίο πλάτωμα. Γενική άποψη της ανασκαφής 2016.\nΚαταγραφές, μελέτη, εργασίες συντήρησης\nΟ συντηρητής της Εφορείας Αρχαιοτήτων Κυκλάδων Γ. Καράμπαλης στερέωσε το βοτσαλωτό δάπεδο του Χώρου Α του Κτιρίου 1.\nΣτερέωση του βοτσαλωτού δαπέδου του Χώρου Α του Κτιρίου 1.\nΣυνεχίστηκε η συντήρηση των κινητών ευρημάτων από τον συντηρητή Ελευθέριο Κοσμίδη.\nΣυνεχίστηκε και ολοκληρώθηκε η συστηματική φωτογράφηση όλων των ευρημάτων της ανασκαφής των ετών 2001-2013 από τη φωτογράφο Ουρανία Ησυχίδου.\nΕκπονήθηκαν πολλά σχέδια κινητών ευρημάτων από τον Γιάννη Νάκα.\nΣυνεχίστηκε η μελέτη των κινητών ευρημάτων των χερσαίων ανασκαφών 2002-2006, 2009-2013. Ο πρώτος τόμος των τελικών πορισμάτων της ανασκαφής, όπου δημοσιεύεται η κεραμεική του ιερού από τους Α. Μαζαράκη Αινιάν, Μ. Κουτσουμπού, Μ. Πανάγου, Δ. Παλαιοθόδωρο, Α. Αλεξανδρίδου και Π. Τσιλογιάννη, καθώς και τα πήλινα ειδώλια από την Α. Αλεξανδροπούλου, βρίσκεται στο στάδιο της τελικής επιμέλειας των κειμένων και θα κυκλοφορήσει εντός του 2017 από τις εκδόσεις του Πανεπιστημίου Θεσσαλίας. Ο τόμος που θα περιλαμβάνει τα μικρά ευρήματα βρίσκεται υπό προετοιμασία (πολλά από τα κείμενα έχουν ήδη κατατεθεί από τους μελετητές και βρίσκονται στο στάδιο της επιμέλειας). Παράλληλα, εκτυπώθηκε μονογραφία που επιμελήθηκε ο Α. Μαζαράκης Αινιάν, στα Αγγλικά, για τα ιερά των Κυκλάδων στη Γαλλία (Presses Universitaires de Rennes), o οποίος περιλαμβάνει 5 μελέτες για τις ανασκαφές του ιερού της Κύθνου. H τελευταία αυτή έκδοση χρηματοδοτήθηκε εξολοκλήρου από τη Chaire Internationale Blaise Pascal του Γαλλικού κράτους που απονεμήθηκε στον Α. Μαζαράκη Αινιάνα το 2012. Θα ακολουθήσει άμεσα αντίστοιχη μονογραφία για τα ιερά της Κύθνου, η οποία έχει κατατεθεί στις Presses Universitaires de Rennes. Τέλος τυπώθηκε 1η προκαταρκτική μελέτη για το Κτίριο 5 που ανασκάφτηκε το 2009-2013, στον τιμητικό τόμο ΑΡΧΙΤΕΚΤΩΝ για τον Μανώλη Κορρέ.\nΤο ανασκαφικό-ερευνητικό πρόγραμμα Κύθνου στηρίχτηκε οικονομικά το 2016, εν μέσω των ιδιαίτερα δυσμενών συγκυριών, από το Πανεπιστήμιο Θεσσαλίας, τη ΓΓ Αιγαίου και Νησιωτικής Πολιτικής, το Δήμο Κύθνο και κυρίως από τον χορηγό κύριο Αθανάσιο Μαρτίνο.\nΣύνταξη ημερολογίου. Κάθοδος στο εσωτερικό της δεξαμενής. Τοπογραφικές αποτυπώσεις.\nΣτις εργασίες συμμετείχαν παλαιοί και έμπειροι συνεργάτες του προγράμματος, και περίπου 30 προπτυχιακοί και μεταπτυχιακοί φοιτητές της Αρχαιολογίας του Τμήματος Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας και πανεπιστημίων του εξωτερικού. Μεταξύ των βασικών συνεργατών που εργάστηκαν στην Κύθνο το 2016 συγκαταλέγονται οι αρχαιολόγοι Ζ. Παπαδοπούλου και Γ. Χιώτης, ο Ελ. Κοσμίδης (συντηρητής), ο Γ. Καράμπαλης (συντηρητής ΕΦΑ Κυκλάδων), ο Γ. Ορεστίδης (αρχιτέκτων), ο Γ. Νάκας (αρχαιολόγος-σχεδιαστής), η Ρ. Ησυχίδου (φωτογράφος) και οι Κ. Ξενικάκης & Σ. Γεσαφίδης (αεροφωτογραφίσεις). Μεταξύ των μελετητών που εργαστηκαν στην Κύθνο το 2016 ήταν ο Επίκ. Καθ. του ΠΘ Δ. Παλαιοθόδωρος και η Καθ. της EHESS του Παρισιού C. D’Ercole.\nΤέλος, αναφέρουμε ότι το βιβλίο «Les sanctuaires archaïques des Cyclades» που επιμελήθηκε ο Α. Μαζαράκης Αινιάν και τυπώθηκε το 2017 περιλαμβάνει 5 εκτενείς συλλογικές μελέτες για τα αποτελέσματα των ανασκαφών στο ιερό του Μεσαίου Πλατώματος που ανασκάφτηκε μεταξύ 2002 και 2006.\nA. Mazarakis Ainian: Les sanctuaires archaïques des Cyclades, Rennes, 2017.


Στα πλαίσια των εκπαιδευτικών προγραμμάτων Erasmus+ "The Wonderland of Languages" και Teachers4Europe το Β2 τμήμα του 17ου Δημοτικού Σχολείου Ηρακλείου υλοποίησε το εκπαιδευτικό πρόγραμμα με τίτλο «Tour-ίστες στην Ευρώπη». Κατά την υλοποίησή του έγινε προσπάθεια να τεθούν οι βάσεις για την ορθή ενημέρωση των μαθητών σε θεματικές που αφορούν στην Ευρωπαϊκή Ένωση, την οργάνωση, τη λειτουργία της, τον πολιτισμό των κρατών μελών και των υποψηφίων κρατών μελών της μέσα από τη γνωριμία με τα σημαντικότερα μνημεία τους.\nΗ επιλογή του θέματος έγινε στη βάση δύο κατευθύνσεων – παραδοχών. Πρώτη παραδοχή αποτέλεσε το γεγονός ότι το 2018 έχει οριστεί ως Ευρωπαϊκό Έτος Πολιτιστικής Κληρονομιάς (ΕΕΠΚ) με πρωταρχικό σκοπό την ενημέρωση και ενθάρρυνση των ατόμων να ανακαλύψουν και να ενστερνιστούν την πολιτιστική κληρονομιά της Ευρώπης, και την ενίσχυση της αίσθησής τους ότι ανήκουν σε έναν κοινό ευρωπαϊκό χώρο. Το σύνθημα του ΕΕΠΚ είναι: «Η κληρονομιά μας: όταν το παρελθόν συναντά το μέλλον».\nΔεύτερη παραδοχή είναι η συμμετοχή του σχολείου μας στο τριετές πρόγραμμα Erasmus+ “The Wonderland of Languages”, στο οποίο συμπράττουν εταιρικά σχολεία από 6 χώρες μέλη της Ευρωπαϊκής Ένωσης (Σουηδία, Αγγλία, Τσεχία, Πορτογαλία, Ισπανία, Ελλάδα) και 1 υποψήφια χώρα (Τουρκία).\nΣτο πλαίσιο των παραπάνω κατευθύνσεων αποφασίσαμε να γνωρίσουμε σημαντικά μνημεία πολιτισμού των συμβαλλόμενων στο πρόγραμμα χωρών, συνδυάζοντας την αισθητική απόλαυση με τη γνώση. Τα μνημεία ενισχύουν την εθνική ταυτότητα και μνήμη, αποτυπώνουν τον πολιτισμό και συντελούν στη σύνδεση του παρελθόντος και της παράδοσης με το παρόν, το μέλλον, τη συνέχεια και την εξέλιξη. Αποτελούν στοιχεία που κάθε μαθητής και κάθε πολίτης έρχεται σε επαφή και έχουν ανεκτίμητη αξία για την εθνική, τοπική και πολλές φορές προσωπική ταυτότητα.\nΤο φανταστικό ταξίδι μας ως «Tour – ίστες στην Ευρώπη» πραγματοποιήθηκε, κατά τις προβλεπόμενες σύμφωνα με το αναλυτικό πρόγραμμα ώρες της Ευέλικτης Ζώνης, και πιο συγκεκριμένα μία ώρα κάθε βδομάδα κατά τους μήνες Μάρτιο έως Ιούνιο. Στη διάρκεια αυτού του ταξιδιού αξιοποιήθηκαν γνωστικές περιοχές της Γλώσσας, της Μελέτης Περιβάλλοντος, των Εικαστικών και της Πληροφορικής. Το πρόγραμμα συνδέεται επίσης γενικότερα με θεμελιώδεις διαθεματικές έννοιες όπως επικοινωνία, αλληλεπίδραση, άτομο- σύνολο (ομάδα), ομοιότητα- διαφορά. (Δ.Ε.Π.Π.Σ., ΦΕΚ 303 και 304/13-3-2003).\nΟι μέθοδοι που αξιοποιήθηκαν ήταν ανάλογες των στόχων αλλά και των συνθηκών της εκάστοτε συγκεκριμένης σχολικής πραγματικότητας. Ενδεικτικά αναφέρουμε, δημιουργική γραφή, ανάγνωση, καθοδηγούμενη ανακάλυψη, ελεύθερη έκφραση, βιωματική μάθηση, αυτοσχεδιασμός, εικαστικές δραστηριότητες, παρακολούθηση βίντεο, αλλά και απλή επίδειξη. Η υλικοτεχνική υποδομή που χρησιμοποιήθηκε ήταν χάρτες της Ευρώπης, ηλεκτρονικός υπολογιστής, διαδίκτυο, βιντεοπροβολέας, εκτυπωτής, έντυπο υλικό, γραφική ύλη. Τα ψηφιακά εργαλεία που υποστήριξαν την δημιουργία των παραγόμενων ήταν τα: Microsoft powerpoint, Jigsawplanet, Issuu, Microsoft publisher, Kahoot, Kizoa, Bloger. Google Forms.\nΕπαναληπτικό - Κεφάλαια 41 - 44\nΚάνε επανάληψη παίζοντας! (Από τη Φρόσω Περσίδου)\nΠαιχνίδι από τη Φρόσω Περσίδου\nΔιαδραστικό παιχνίδι από τη Φρόσω Περσίδου!\nΓια να εξασκηθείς στην ενότητα 42 του βιβλίου των Μαθηματικών σου, μπορείς να παίξεις το παιχνίδι της Πολύχρωμης τάξης της Φρόσως Περσίδου:\nΠαίξε ένα διασκεδαστικό παιχνίδι στη λιμνούλα με τα παπάκια.\nΣε αυτό το παιχνίδι ένας τριψήφιος αριθμός θα εμφανιστεί. Κάθε φορά θα πρέπει να κάνεις κλικ σε ένα ψηφίο του αριθμού αυτού:\nτο Ones είναι οι μονάδες\nΤens είναι οι δεκάδες και\nHundreds είναι οι εκατοντάδες\nΜε κάθε σωστό κλικ μια πάπια θα έρθει κολυμπώντας μέσα. Ο στόχος είναι να μαζέψεις 10 πάπιες.\nΒάλε τα πιγκουινάκια στη σωστή θέση! Πάτησε το Level 2 για να παίξεις με τις εκατοντάδες. Κάνε κλικ πάνω στο πρώτο από τα τρία πιγκουινάκια που θα εμφανιστούν και σύρε το στις σωστές εκατοντάδες, το δεύτερο στις σωστές δεκάδες και το τρίτο στις σωστές μονάδες.\nΚαι όπως πάντα το διαδραστικό παιχνίδι της Φρόσως Περσίδου!\nΚάνε επανάληψη διασκεδάζοντας με τα παιχνίδια της Φρόσως Περσίδου.


kaeir - Aquazone Portal\n16 λίτρο καθαρό με red cherry και zebra snails, ένα 10λιτρο κενό και ένα 81λιτρο που τώρα στήνεται.\nHappy Birthday kaeir!\nδημητρης γκ. started following kaeir September 28, 2014\nkaeir started following δημητρης γκ. September 28, 2014\nkaeir started following theoxaris90 March 23, 2012\ntheoxaris90 started following kaeir March 23, 2012\nkwstakis started following kaeir January 10, 2012\nkaeir started following kwstakis January 10, 2012\nkaeir replied to ΚΩΣΤΗΣ's topic in Θέματα γενικού ενδιαφέροντος\nΕπειδή δεν είδα άλλο θέμα να έχει ανοιχτεί, να ευχηθώ από εδώ χρόνια πολλά σε όλους σας.\nΠαρουσιαση 100 λιτρων φυτεμενο\nkaeir replied to Μίμης's topic in Ενυδρεία μελών\nΑπλά, υπέροχο!!! Συγχαρητήρια για το μεράκι σου και την ωριμότητά σου, πάρ' όλο το νεαρό της ηλικίας σου.\nΕπιτέλους άρχισα να το στήνω....\nkaeir replied to kaeir's topic in Στιγμές από τα ενυδρεία σας - Γλυκό Νερό\nΔεν χαλάτε τίποτα. Δεκτή κάθε συζήτηση.\nΕυχαριστώ παιδιά. Έχω τεστ για όλα. Το χρόνο δεν βρήκα για να τα κάνω... Γιατί, δεν είναι αξιόπιστα τα ammonia Alert? Λόγω των λίγων λίτρων και του Ph και της σκληρότητας δεν νομίζω να έχω πολλές επιλογές. Ίσως να έβαζα CPD. Μαζί με τι άλλο, δεν έχω αποφασίσει. Περιμένω έναν συνχομπίστα να μου δείξει πως θα πιάσω επάνω στη ήδη υπάρχουσα λάμπα, μία ακόμη. Για CO2 έχω πάρει ήδη σκάλα μαϊμού Hagen και θα βάλω τις προσεχείς ημέρες DIY. Εννοείς τα ίδια φυτά που έχω βάλει τα κλώνάρια τους όλα μαζί ή το ένα είδος από το άλλο να είναι πιο μακριά;\nkaeir posted a topic in Στιγμές από τα ενυδρεία σας - Γλυκό Νερό\nΑυτό είναι το 81λιτρο ( καθαρό) ενυδρείο που στρώνω. Σήμερα πρόσθεσα αρκετά φυτά και πιθανά θα βάλω λίγα ακόμη. Έχω 2 ρίζες από το Πήλιο και εξωτερικό φίλτρο Eheim ecco pro ( που οι σωληνώσεις του που φτάνουν στο ενυδρείο, έχουν πιάσει μύκητες!) Το νερό δεν το έχω έως επάνω γιατί ακόμη χώνω χέρια βάζοντας φυτά. Όταν τα ολοκληρώσω, θα γεμίσει ως επάνω. Επειδή έχω ακάνει ύψωμα στο πίσω μέρος, πρόσθεσα ακόμη λίγο αμμοχάλικο σήμερα, γι' αυτό και είναι λίγο θολό. Πιστεύω έως αύριο να καθαρίσει. Μετρήσεις δεν πήρα ακόμη και η αμμωνία (Alert) που έχω δίχνει κανονική-σέιφ. Θα κάνω εντός της εβδομάδας όμως γιατί ήδη τρέχει 1 1/2 μήνα... Θέλω τις παρατηρήσεις σας και τα σχόλια σας για τυχόν αλλαγές ή λάθη. *( εκτός των μετρήσεων). Το νερό στο άλλο ενυδρείο έχει ph= 7,3 περίπου και πολύ σκληρότητα.\nΣουπερ το Diy Co2 αλλα...\nkaeir replied to plaYgirl's topic in Κατασκευές DIY\nΕγώ έτσι το έχω στο μικρό μου ενυδρειάκι. Μέσα σε ισοθερμική θήκη νερού. Και δούλεψε καλύτερα. Αλλά την έβαλα περίπου τον Μάρτιο, οπότε δεν ξέρω αν το χειμώνα θα κάνει καλή δουλειά.\nkaeir replied to polis's topic in Φυτεμένο Ενυδρείο\nΔεν το πήρα χύμα. Είναι Ιταλικής μάρκας σε σακούλα. Οπότε δεν παίζει να έπεσε κάτι μέσα.\nτι ψαρια και τι φυτα μπορω να βαλω σε 15 λιτρα?\nkaeir replied to petros4's topic in Γενικά περί γλυκού νερού\nΣου έστειλα πμ. Να μιλήσω με τους γονείς σου πως θα στα στείλω. Αύριο δεν θα προλάβω, αλλά μεθαύριο κατά 99%. Θέλεις και 3 - 4 γαρίδες;\nΑΛΓΗ!! ΣΑΣ ΠΑΡΑΚΑΛΩ ΠΟΛΥ ΒΟΗΘΗΣΤΕ ΜΕ!!\nkaeir replied to johnvolno1's topic in Άλγη γλυκού νερού\nΠολύ ωραίο ενυδρείο και τα ψάρια υπέροχα. Η άλγη στο πίσω τζάμι παραμένει από ότι βλέπω, αλλά καθάρισε πολύ. Θα τα καταφέρεις. Καλό κουράγιο. ΥΓ. Έχεις 2 εξωτερικά φίλτρα;;; Ή δεν βλέπω καλά;\nΜπράβο! Πολύ χάρηκα. Μακάρι να συνεχίσει έτσι. Όπως σου είπαν και πιο πάνω, απλά θα έχεις αυγά κολλημένα στα ξύλα, αλλά μόνο αυτό. Οπότε δεν κινδυνεύεις να γεμίσεις. Εγώ έχω 3 τέτοια σαλιγκάρια στο 20λιτρο ( μεικτό) να φανταστείς για να εξαφανίζουν την άλγη.\nΤο καλυτερο ενυδρειο που εχω δει!!!!!!!!!\nkaeir replied to skamanakos's topic in Θέματα γενικού ενδιαφέροντος\nΦοβερό. Όπως και οι σχολιασμοί σας...\nkaeir replied to stormtrooper's topic in Λαβυρινθόψαρα\nΈνα από τα ίδια... ------------------------------------------------------------------------------------------------------------------------------ Επιπλέον παρατηρήσεις (προαιρετικό): Δυστυχώς το ψάρι δεν φαίνεται λόγω του μεγάλου - σε σχέση με το ψάρι - μεγέθους του ενυδρείου. ------------------------------------------------------------------------------------------------------------------------------ Alpha, ο κόκκινος ψαρής πρέπει να ήταν πολύ ευτυχισμένος σε τόσο μεγάλο και ωραίο ενυδρείο.\nΠολύ ωραίο. Τα φυτά που είναι σαν χαλάκι πως λέγονται;\nΕννοείς αν έχει στρώσει και δεν είναι κατάλληλο; Πόσες μέρες τρέχει; Το πολύ-πολύ όταν σου στρώσει στους στέλνω τότε. Μην ανησυχείς. Έχω πάραααα πολλούς!!!


Η ΕΠΙΧΕΙΡΗΣΗ ΜΑΣ | Μύγδαλος\nΗ επιχείρηση μας «Γεωργικά Εφόδια Μύγδαλος» ιδρύθηκε το 1998 από το Νικόλαο Μύγδαλο στο κέντρο του Νεοχωρίου Σερρών έχοντας ως αντικείμενο την εμπορία γεωργικών εφοδίων και την παροχή γεωργικών υπηρεσιών προς τον αγρότη. Tο 2009 έγινε μετακίνηση της επιχείρησης στο 3ο χιλιόμετρο της Επαρχιακής Οδού Σερρών – Αμφίπολης, έξω από το Νεοχώρι Σερρών, σε έναν σύγχρονα διαμορφωμένο και ιδιόκτητο χώρο έκτασης 6.5 στρεμμάτων. Σήμερα στην επιχείρηση δραστηριοποιούνται τόσο ίδιος ο Νικόλαος Μύγδαλος όσο και ο υιός Κωνσταντίνος Μύγδαλος ο οποίος σπούδασε και αυτός την Γεωπονική Επιστήμη στο Αριστοτέλειο Πανεπιστήμιο Θεσσαλονίκης (2012-2017) ειδικευόμενος στην Φυτική Παραγωγή.\nΣτις υποδομές της επιχείρησης συγκαταλέγονται Κεντρικό Κατάστημα 420 τ.μ., Γεφυροπλάστιγγα 80 τόνων, Αποθήκη 520 τ.μ. συνολικά, η οποία χρησιμοποιείται για την συγκέντρωση αγροτικού προϊόντος. Καθώς και περονοφόρα-μεταφορικά μέσα για την διακίνηση των προϊόντων και την ταχύτερη εξυπηρέτηση των πελατών. Στην επιχείρηση μας θα βρείτε 6 άτομα ανθρώπινο δυναμικό τα οποία είναι στην διάθεση σας για την καλύτερη εξυπηρέτηση σας.\nΣτην επιχείρηση μας επιλέγουμε πάντα τους συνεργάτες μας με κριτήρια την ποιότητα των προϊόντων και τη σωστή εξυπηρέτηση. Συνεπώς σε εμάς θα βρείτε τις καλύτερες και πιο αναγνωρίσιμες μάρκες στο χώρο της φυτοπροστασίας, της Θρέψης φυτού, του πολλαπλασιαστικού υλικού και των ζωοτρόφων . Επίσης υπάρχουν ειδή κηποτεχνίας και ειδή στάγδην άρδευσης.\nΗ επιχείρηση μας απασχολεί 5 άτομα στις εξής ιδιότητες:\nΜύγδαλος Νικόλαος : Γεωπόνος Α.Π.Θ.\nΜύγδαλος Κωνσταντίνος: Γεωπόνος Α.Π.Θ.\nΠίρτσιου Χριστίνα: Υπεύθυνη Λογιστικού Τμήματος\nΚαζάκης Αλέξανδρος: Υπεύθυνος Συγκέντρωσης αγροτικού προϊόντος\nΧατζηασλάνης Νικόλαος: Υπεύθυνος Φυτών\nΚύριος στόχος μας όλα αυτά τα χρόνια είναι η ικανοποίηση του Έλληνα παραγωγού και για το λόγο αυτό δουλεύουμε καθημερινά με σκοπό να παρέχουμε στον πελάτη προϊόντα υψηλής ποιότητας, πάντα με σεβασμό στον άνθρωπο και το περιβάλλον. Μέλημα μας η ολοκληρωμένη παροχή υπηρεσιών που έχει στόχο, τόσο την ικανοποίηση των προσωπικών σας αναγκών, όσο και την ενημέρωσή σας πάνω στο αντικείμενο που σας ενδιαφέρει.